b'\n_START_ARTICLE_\nNidoran\xe2\x99\x82\n_START_SECTION_\nEtimologija imena\n_START_PARAGRAPH_\nIme Nidoran\xe2\x99\x82 vjerojatno se temelji na engleskoj rije\xc4\x8di "needle" = bodlja, istovremeno se odnose\xc4\x87i na njegovu Pok\xc3\xa9mon sposobnost. S druge strane, moglo bi se temeljiti na \xe4\xba\x8c ni, dva, ili pak \xe4\xba\x8c\xe5\xba\xa6 nido, dvaput/dva stupnja, odnose\xc4\x87i se na sli\xc4\x8dne karakteristike evolucijskih lanaca obaju spola Nidorana. Tako\xc4\x91er je mogu\xc4\x87e da se temelji na rije\xc4\x8di "cnidocyte", otrovne stanice koju sadr\xc5\xbeavaju \xc5\xbeivotinje poput meduza. Znak \xe2\x99\x82 ukazuje na njegov mu\xc5\xa1ki spol.\n_START_SECTION_\nU videoigrama\n_START_PARAGRAPH_\nNidoran\xe2\x99\x82 je prisutan u igrama prve i druge generacije. U igrama Pok\xc3\xa9mon Red i Blue, prisutan je na Stazi 22 i Safari zoni, dok je u igri Pok\xc3\xa9mon Yellow prisutan na Stazama 2, 9, 10, 22 i Safari zoni. U igrama Pok\xc3\xa9mon Gold i Silver prisutan je na Stazama 35 i 36, dok je u igri Pok\xc3\xa9mon Crystal dostupan na Stazi 35 te u Nacionalnom parku._NEWLINE_U igrama Pok\xc3\xa9mon FireRed i LeafGreen, igra\xc4\x8d ga mo\xc5\xbee prona\xc4\x87i na Stazi 3 i Safari zoni. U igrama \xc4\x8detvrte generacije, igra\xc4\x8d ga mo\xc5\xbee prona\xc4\x87i na Stazi 201, no samo uz pomo\xc4\x87 Pok\xc3\xa9 radara._NEWLINE_Nidoran\xe2\x99\x82 je sposoban razviti se u Nidorina nakon dostizanja 16. razine, koji se kasnije uz pomo\xc4\x87 Mjese\xc4\x8devog kamena mo\xc5\xbee razviti u Nidokinga, zavr\xc5\xa1ni oblik ovog evolucijskog lanca. Nidoran\xe2\x99\x82 je prvi Pok\xc3\xa9mon koji je ukazivao na isklju\xc4\x8div spol samog Pok\xc3\xa9mona, kao i razlike me\xc4\x91u spolovima iste vrste. Ipak, unato\xc4\x8d dodatku razlike spolova u drugoj generaciji igara, varijacije Nidorana ostale su dvije razli\xc4\x8dite vrste, a ne jedinstvena vrsta koja se razdvaja u evolucijskim lancima ovisno o spolu.'